title: 2015 m. gruodžio 8 d. Tarybos sprendimas (ES) 2015/2453 dėl protokolo, kuriuo iš dalies keičiamas Susitarimas tarp Europos bendrijos ir Lichtenšteino Kunigaikštystės, numatantis priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, sudarymo Europos Sąjungos vardu

text:
24.12.2015

               LT

               Europos Sąjungos oficialusis leidinys

               L 339/1

         TARYBOS SPRENDIMAS (ES) 2015/2453
   2015 m. gruodžio 8 d.
   dėl protokolo, kuriuo iš dalies keičiamas Susitarimas tarp Europos bendrijos ir Lichtenšteino Kunigaikštystės, numatantis priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 115 straipsnį kartu su 218 straipsnio 6 dalies b punktu ir 218 straipsnio 8 dalies antra pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   pasikonsultavusi su Europos duomenų apsaugos priežiūros pareigūnu,
   kadangi:

               (1)

               remiantis Sprendimu (ES) 2015/1994 (2), 2015 m. spalio 28 d. buvo pasirašytas protokolas, kuriuo iš dalies keičiamas Susitarimas tarp Europos bendrijos ir Lichtenšteino Kunigaikštystės, numatantis priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo (toliau – iš dalies keičiantis protokolas), su sąlyga, kad tas protokolas bus sudarytas vėliau;

               (2)

               per derybas suderintame iš dalies keičiančio protokolo tekste deramai perteikiami Tarybos pateikti derybų nurodymai, nes juo užtikrinama, kad Susitarimu tarp Europos bendrijos ir Lichtenšteino Kunigaikštystės, numatančiu priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo (3) (toliau – Susitarimas) būtų atsižvelgiama į naujausius pokyčius tarptautiniu mastu, susijusius su automatiniais informacijos mainais, visų pirma Ekonominio bendradarbiavimo ir plėtros organizacijos (EBPO) parengtą bendrą visuotinį automatinių finansinių sąskaitų informacijos mokesčių klausimais mainų standartą. Sąjunga, jos valstybės narės ir Lichtenšteino Kunigaikštystė aktyviai dalyvavo EBPO pasaulinio forumo veikloje siekiant prisidėti prie to standarto rengimo ir įgyvendinimo. Susitarimo tekstas su pakeitimais, padarytais iš dalies keičiančiu protokolu, yra teisinis pagrindas, kuriuo remdamosi Europos Sąjunga ir Lichtenšteino Kunigaikštystė įgyvendina visuotinį standartą plėtodamos savo santykius;

               (3)

               iš dalies keičiantis protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas protokolas, kuriuo iš dalies keičiamas Susitarimas tarp Europos bendrijos ir Lichtenšteino Kunigaikštystės, numatantis priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo.
   Iš dalies keičiančio protokolo tekstas pridedamas prie šio sprendimo.
   2 straipsnis
   1.   Tarybos pirmininkas Sąjungos vardu pateikia iš dalies keičiančio protokolo 2 straipsnio 1 dalyje numatytą pranešimą (4).
   2.   Komisija praneša Lichtenšteino Kunigaikštystei ir valstybėms narėms apie pranešimus, pateiktus pagal Susitarimo su pakeitimais, padarytais iš dalies keičiančiu protokolu, 1 straipsnio 1 dalies d punktą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gruodžio 8 d.

            Tarybos vardu

            Pirmininkas

         P. GRAMEGNA

      (1)  2015 m. gruodžio 2 d. nuomonė (dar nepaskelbta Oficialiajame leidinyje).

      (2)  2015 m. spalio 26 d. Tarybos sprendimas (ES) 2015/1994 dėl protokolo, kuriuo iš dalies keičiamas Susitarimas tarp Europos bendrijos ir Lichtenšteino Kunigaikštystės, numatantis priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, pasirašymo Europos Sąjungos vardu (OL L 290, 2015 11 6, p. 16).

      (3)  OL L 379, 2004 12 24, p. 84.

      (4)  Iš dalies keičiančio protokolo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2011 m. liepos 18 d. Tarybos sprendimas 2011/428/BUSP, kuriuo remiama Jungtinių Tautų Nusiginklavimo reikalų biuro veikla siekiant įgyvendinti Jungtinių Tautų veiksmų programą dėl neteisėtos prekybos šaulių ir lengvaisiais ginklais visų aspektų prevencijos, kovos su ja ir jos panaikinimo

text:
19.7.2011

               LT

               Europos Sąjungos oficialusis leidinys

               L 188/37

         TARYBOS SPRENDIMAS 2011/428/BUSP
   2011 m. liepos 18 d.
   kuriuo remiama Jungtinių Tautų Nusiginklavimo reikalų biuro veikla siekiant įgyvendinti Jungtinių Tautų veiksmų programą dėl neteisėtos prekybos šaulių ir lengvaisiais ginklais visų aspektų prevencijos, kovos su ja ir jos panaikinimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 26 straipsnio 2 dalį ir 31 straipsnio 1 dalį,
   kadangi:

               (1)

               2001 m. liepos 20 d. valstybės, dalyvaujančios ad hoc konferencijoje, priėmė Jungtinių Tautų veiksmų programą dėl neteisėtos prekybos šaulių ir lengvaisiais ginklais visų aspektų prevencijos, kovos su ja ir jos panaikinimo (toliau – Programa). 2005 m. gruodžio 8 d. Jungtinių Tautų Generalinė Asamblėja priėmė Tarptautinį dokumentą, įgalinantį valstybes laiku ir patikimai identifikuoti ir susekti neteisėtus šaulių ir lengvuosius ginklus (Tarptautinis susekimo dokumentas). Šiuose abiejuose tarptautiniuose dokumentuose pareiškiama, kad valstybės atitinkamais atvejais bendradarbiaus su Jungtinėmis Tautomis, kad paremtų veiksmingą šių dokumentų įgyvendinimą;

               (2)

               2008 m. trečiojo kas dvejus metus vykstančio valstybių susitikimo veiksmų programos įgyvendinimui apsvarstyti galutiniame pranešime buvo pažymėta, kad įgyvendinant veiksmų programą svarbu taikyti regioninį požiūrį ir kad todėl būtų naudinga rengti regioninius susitikimus, kuriuos remtų suinteresuotos valstybės ir tarptautinės, regioninės bei subregioninės organizacijos, galinčios tai daryti. Be to, galutiniame pranešime valstybės buvo raginamos remti esamus mechanizmus, skirtus veiksmų programos įgyvendinimui remti ir poreikių bei išteklių derinimui, pavyzdžiui, sistema veiksmų programos įgyvendinimui remti, ir visapusiškai jais naudotis;

               (3)

               2005 m. gruodžio 15–16 d. Europos Vadovų Taryba priėmė ES kovos su neteisėtu šaulių ir lengvųjų ginklų bei jų šaudmenų kaupimu ir prekyba jais strategiją (toliau – ES strategija dėl šaulių ir lengvųjų ginklų). ES strategijoje dėl šaulių ir lengvųjų ginklų nurodoma, kad parama JT veiksmų programai yra jos veiksmų tarptautiniu lygiu prioritetas, ir raginama priimti teisiškai privalomą tarptautinį dokumentą dėl šaulių ir lengvųjų ginklų bei jų šaudmenų susekimo ir ženklinimo;

               (4)

               priėmus tarptautinį susekimo dokumentą, Europos Sąjunga parėmė visapusišką jo įgyvendinimą priimdama ir įgyvendindama 2008 m. vasario 12 d. Tarybos bendruosius veiksmus 2008/113/BUSP dėl paramos Tarptautiniam dokumentui, įgalinančiam valstybes laiku ir patikimai identifikuoti ir susekti neteisėtus šaulių ir lengvuosius ginklus (1). Europos Sąjungos Taryba teigiamai įvertino tų bendrųjų veiksmų įgyvendinimą;

               (5)

               2009 m. gruodžio 2 d. Jungtinių Tautų Generalinė Asamblėja priėmė Rezoliuciją A/RES/64/50 dėl neteisėtos prekybos šaulių ir lengvaisiais ginklais visų aspektų, kurioje skatinamos visos iniciatyvos, įskaitant tarptautinių, regioninių ir subregioninių organizacijų iniciatyvas, skirtas sėkmingam veiksmų programos įgyvendinimui, ir pabrėžiama, kad tarptautinės bendruomenės iniciatyvos, susijusios su tarptautiniu bendradarbiavimu ir parama, tebėra labai svarbios ir papildo nacionalines įgyvendinimo pastangas;

               (6)

               Rezoliucijoje A/RES/64/50 taip pat buvo numatyta, kad ketvirtasis kas dvejus metus vykstantis valstybių susitikimas nacionaliniam, regioniniam ir visuotiniam veiksmų programos įgyvendinimui apsvarstyti turėtų būti surengtas 2010 m. birželio 14–18 d. Niujorke, o konferencija veiksmų programos įgyvendinimo pažangai apžvelgti truks dvi savaites ir bus surengta Niujorke ne vėliau kaip 2012 m.;

               (7)

               2009 m. gruodžio 2 d. Jungtinių Tautų Generalinė Asamblėja taip pat priėmė Rezoliuciją A/RES/64/51 dėl problemų, kurias kelia šaulių ir lengvųjų ginklų bei įprastinių šaudmenų perteklinės atsargos, kurioje valstybės, turinčios galimybių, raginamos prisidėti Jungtinėms Tautoms rengiant įprastinių šaudmenų atsargų valdymo technines gaires, siekiant padėti valstybėms pagerinti nacionalinius atsargų valdymo pajėgumus ir taip neleisti įprastinių šaudmenų perteklinėms atsargoms didėti,

         PRIĖMĖ ŠĮ SPRENDIMĄ:
   1 straipsnis
   1.   Siekdama prisidėti rengiant Jungtinių Tautų veiksmų programos dėl neteisėtos prekybos šaulių ir lengvaisiais ginklais visų aspektų prevencijos, kovos su ja ir jos panaikinimo apžvalgos konferenciją, kuri bus surengta 2012 m., Sąjunga siekia šių tikslų:

               —

               skatinti JT veiksmų dėl šaulių ir lengvųjų ginklų programos įgyvendinimą visuotiniu ir regioniniu lygiais,

               —

               remti Tarptautinio susekimo dokumento (TSD) įgyvendinimą,

               —

               remti JT šaudmenų atsargų valdymo techninių gairių parengimą ir įgyvendinimą.

         2.   Kad pasiektų 1 dalyje nurodytus tikslus, Sąjunga imasi šių priemonių:

               —

               plėtoti sistemą veiksmų programos įgyvendinimui remti – veiksmingą priemonę tarptautinėms pastangoms įgyvendinant JT veiksmų programą koordinuoti, be kita ko, remiant neoficialią šaulių ir lengvųjų ginklų srityje suinteresuotų valstybių grupę,

               —

               surengti ne daugiau kaip aštuonis dviejų dienų regioninius susitikimus, skirtus pažangai įgyvendinant JT veiksmų programą regioniniu lygiu skatinti,

               —

               Vakarų Afrikos šalyse rengti regioninius instruktorių mokymo kursus Tarptautinio susekimo dokumento tema ir įdiegti ženklinimo įrenginius bei suteikti reikiamų žinių regiono šalyse, kuriose tokių įrenginių trūksta,

               —

               prisidėti rengiant JT šaudmenų atsargų valdymo technines gaires,

               —

               remti gairių įgyvendinimą vykdant regionines instruktorių mokymo programas, skirtas teisėsaugos pareigūnams, Afrikos Didžiųjų Ežerų regione, Lotynų Amerikoje ir Karibų jūros regione,

               —

               remti atskiras valstybes, kurioms ypač reikalinga parama šaudmenų atsargų valdymo srityje, suteikiant techninę, teisinę pagalbą ir politinę paramą bei rengiant specializuotą mokymą.

         Išsamus šių priemonių aprašymas pateiktas priede.
   2 straipsnis
   1.   Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) yra atsakingas už šio sprendimo įgyvendinimą.
   2.   Priemones, nurodytas 1 straipsnio 2 dalyje, įgyvendina JT Nusiginklavimo reikalų biuras (toliau – JT NRB).
   3.   JT NRB atlieka savo užduotis vyriausiojo įgaliotinio atsakomybe. Šiuo tikslu vyriausiasis įgaliotinis ir JT NRB sudaro būtinus susitarimus.
   3 straipsnis
   1.   1 straipsnio 2 dalyje nurodytų priemonių įgyvendinimui skiriama orientacinė finansavimo suma yra 2 150 000 EUR.
   2.   Išlaidos, finansuojamos 1 dalyje nurodyta suma, tvarkomos laikantis Sąjungos bendrajam biudžetui taikomų procedūrų ir taisyklių.
   3.   Komisija prižiūri, kad išlaidos 1 dalyje nurodyta suma būtų tinkamai valdomos. Šiuo tikslu ji sudaro finansavimo susitarimą su JT NRB. Susitarime numatoma, kad JT NRB turi užtikrinti informuotumą apie Sąjungos įnašą atitinkamai pagal jo dydį.
   4.   Įsigaliojus šiam sprendimui, Komisija stengiasi kuo greičiau sudaryti 3 dalyje nurodytą finansavimo susitarimą. Ji informuoja Tarybą apie visus to proceso sunkumus ir praneša finansavimo susitarimo sudarymo datą.
   4 straipsnis
   Vyriausiasis įgaliotinis praneša Tarybai apie šio sprendimo įgyvendinimą remdamasis reguliariai kas du mėnesius rengiamomis JT NRB ataskaitomis. Tos ataskaitos sudaro Tarybos atliekamo įvertinimo pagrindą. Komisija teikia ataskaitas, susijusias su 1 straipsnio 2 dalyje nurodytų priemonių įgyvendinimo finansiniais aspektais.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas netenka galios praėjus 24 mėnesiams nuo 3 straipsnio 3 dalyje nurodyto finansavimo susitarimo sudarymo datos. Tačiau jis netenka galios praėjus šešiems mėnesiams nuo jo įsigaliojimo datos, jeigu iki to laiko nesudaromas minėtas finansavimo susitarimas.

      Priimta Briuselyje 2011 m. liepos 18 d.

            Tarybos vardu

            Pirmininkė

         C. ASHTON

      (1)  OL L 40, 2008 2 14, p. 16.

      PRIEDAS
      1.   Tikslai

      Bendri šio sprendimo tikslai yra skatinti įgyvendinti Jungtinių Tautų veiksmų programą dėl neteisėtos prekybos šaulių ir lengvaisiais ginklais visų aspektų prevencijos, kovos su ja ir jos panaikinimo (toliau – JT veiksmų programa dėl šaulių ir lengvųjų ginklų), atsižvelgiant į 2012 m. turinčią įvykti apžvalgos konferenciją, skatinti įgyvendinti Tarptautinį susekimo dokumentą, taip pat parengti ir įgyvendinti JT šaudmenų atsargų valdymo technines gaires. Bus užtikrinta kuo didesnė sinergija su kitomis atitinkamomis Sąjungos finansinėmis priemonėmis.
      2.   Priemonių aprašymas

      2.1.   Skatinti JT veiksmų programos dėl šaulių ir lengvųjų ginklų įgyvendinimą visuotiniu ir regioniniu lygiais
      2.1.1.   Priemonės tikslas
      Skatinti, kad trečiosios šalys įgyvendintų JT veiksmų programą;
      Prisidėti plėtojant sistemą veiksmų programos įgyvendinimui remti – veiksmingą priemonę tarptautinėms pastangoms įgyvendinant JT veiksmų programą koordinuoti, be kita ko, kuriant ir remiant neoficialią praktinių nusiginklavimo priemonių srityje suinteresuotų valstybių grupę.
      2.1.2.   Priemonės aprašymas
      JT NRB, atitinkamais atvejais jo regioniniams nusiginklavimo centrams padedant, surengia ne daugiau kaip aštuonis dviejų dienų regioninius susitikimus, skirtus pažangai įgyvendinant JT veiksmų programą regioniniu lygiu skatinti. Šiuose susitikimuose bus siekiama atitinkamas trečiąsias šalis geriau supažindinti su JT veiksmų programos regioniniais aspektais ir trečiojo bei ketvirtojo kas dvejus metus vykstančių valstybių susitikimų rengiantis 2012 m. apžvalgos konferencijai rekomendacijomis. Seminarų metu šalys, kurioms jie bus skirti, inter alia, apžvelgs galiojančius regioninius 2010–2012 m. įgyvendinimo planus ir bus skatinamos parengti regioninius 2013–2014 m. įgyvendinimo planus, įskaitant įvertinamus, pasiekiamus ir per nustatytą laiką pasiektinus tikslus.
      Plėtojama ir tobulinama sistema veiksmų programos įgyvendinimui remti – veiksminga priemonė tarptautinėms pastangoms įgyvendinant JT veiksmų programą koordinuoti, į sistemos veiksmų programos įgyvendinimui remti platformą integruojant žiniatinkliu grindžiamą priemonę, skirtą poreikių bei išteklių šaulių ir lengvųjų ginklų srityje derinimui, kuriant veiksmų programos įgyvendinimo nacionalinių ataskaitų teikimo elektroniniu būdu funkciją, kuriant sistemos veiksmų programos įgyvendinimui remti regioninius ir teminius skyrius bei kuriant sistemos veiksmų programos įgyvendinimui remti platformos redakcijas įvairiomis kalbomis. Parama neoficialiai praktinių nusiginklavimo priemonių srityje suinteresuotų valstybių grupei – forumui, kurį pasitelkus skatinama, kad paramos teikėjai ir JT sistema bei kiti veiksmų programos suinteresuotieji subjektai koordinuotų savo veiksmus šaulių ginklų srityje, keistųsi informacija ir žiniomis, įskaitant apie pateiktų projektų pagrindinius principus ir apie politikos formavimą (žr., pvz., Generalinės Asamblėjos rezoliuciją dėl praktinių nusiginklavimo priemonių, A/RES/63/62) – apims paramą organizuojant ir aptarnaujant eilinius šios grupės posėdžius (2–3 kartus per metus).
      2.1.3.   Priemonės rezultatai
      Geresnis JT veiksmų programos įgyvendinimas regionuose, veiksmingas valstybių, kurioms skirtas projektas, pasirengimas 2012 m. apžvalgos konferencijai ir pagrindas realistiškiems, įgyvendinamiems, įvertinamiems ir per nustatytą laiką realizuotiniems planams 2012–2014 m. laikotarpiui parengti.
      Dėl geresnės, daugiakalbės, patogios naudoti ir patikimos informacijos apie įgyvendinimo poreikius, susijusius su veiksmų programa, sistema įgyvendinimui remti tampa pagrindine priemone, sudarančia palankesnes sąlygas tarptautiniam dokumentui įgyvendinti; tarptautinės paramos valdymas racionalizuojamas, sustiprinus koordinuojantį suinteresuotų valstybių grupės vaidmenį.
      2.1.4.   Seminarų vietos
      JT NRB pasiūlys sąrašą vietų, kuriose galėtų būti surengti regioniniai seminarai; šį sąrašą vėliau patvirtins vyriausiasis įgaliotinis, pasikonsultavęs su kompetentingais Tarybos organais. Vietų parinkimo kriterijai apims atitinkamos tam tikro regiono valstybės pageidavimą ir pasirengimą organizuoti seminarą, įsipareigojimo įgyvendinti JT veiksmų programą regione lygį ir atitinkamais atvejais atitinkamos regioninės ar subregioninės organizacijos įsipareigojimą.
      2.1.5.   Valstybės, kurioms skirta priemonė
      Valstybės, kurioms reikia paramos įgyvendinant JT veiksmų programą. Konkrečios valstybės dalyvauti regioniniuose seminaruose bus atrenkamos atsižvelgiant į potencialių kandidačių įsipareigojimus ir įgyvendinimo pastangas šaulių ir lengvųjų ginklų srityje. JT NRB pasiūlys galutinį valstybių, dalyvausiančių seminare, sąrašą, kurį vėliau turės patvirtinti vyriausiasis įgaliotinis, pasikonsultavęs su kompetentingais Tarybos organais.
      2.2.   Remti Tarptautinio susekimo dokumento (TSD) įgyvendinimą;
      2.2.1.   Priemonės tikslas
      Remti TSD įgyvendinimą stiprinant Vakarų Afrikos valstybių atitinkamų pareigūnų kompetenciją identifikuoti, ženklinti ir susekti šaulių ir lengvuosius ginklus, taip pat tvarkyti jų registrus, ir suteikiant reikiamą įrangą.
      2.2.2.   Priemonės aprašymas
      Atrinktiems Vakarų Afrikos šalių pareigūnams rengti regioninius instruktorių mokymo kursus, kurių tema – svarbiausi TSD aspektai.
      Įdiegti ženklinimo įrenginius ir suteikti reikiamų žinių regiono šalyse, kuriose tokių įrenginių trūksta, įskaitant ženklinimo technikos įsigijimą, registrų tvarkymo įrenginių įdiegimą, ir išmokyti teisėsaugos pareigūnus ženklinti bei susekti ginklus.
      Konsultuojantis su vyriausiuoju įgaliotiniu bei atitinkamais Tarybos organais ir koordinuojant veiksmus su Vakarų Afrikos kranto iniciatyva bei Jungtinių Tautų vystymo programa, bus išvengta dubliavimosi su kitomis Vakarų Afrikoje vykdomomis Sąjungos programomis.
      2.2.3.   Priemonės rezultatai
      Sumažėjusios grėsmės saugumui, kurias kelia neteisėtų šaulių ir lengvųjų ginklų kiekis, sustiprinus šaulių ir lengvųjų ginklų kiekio ir rūšių kontrolę, pagerinus nacionalinių agentūrų kompetenciją kovoti su šaulių ir lengvųjų ginklų bei savadarbių ginklų platinimu, ir geresnis TSD įgyvendinančių valstybių bendradarbiavimas saugumo sektoriuje.
      2.2.4.   Subjektai, kuriems skirta priemonė
      Visų 15 Vakarų Afrikos valstybių ekonominės bendrijos (Ecowas) narių teisėsaugos agentūros; Ecowas ir jos šaulių ginklų programa ECOSAP; pilietinė visuomenė ir vietos bendruomenės.
      2.3.   Remti JT šaudmenų atsargų valdymo techninių gairių parengimą ir įgyvendinimą
      2.3.1.   Priemonės tikslas
      Remti JT šaudmenų atsargų valdymo techninių gairių parengimą ir įgyvendinimą.
      2.3.2.   Priemonės aprašymas
      Užbaigti JT šaudmenų atsargų valdymo techninių gairių rengimą. Tai apims: techninės peržiūros komisijos posėdžio, skirto gairėms parengti, surengimą ir to posėdžio rezultatų apdorojimą bei įtraukimą į galutinę gairių redakciją, taip pat šių gairių vertimą ir paskelbimą.
      Remti gairių naudojimą vykdant veiklą ir jų įgyvendinimą vykdant regionines instruktorių mokymo programas, skirtas teisėsaugos pareigūnams, Afrikos Didžiųjų Ežerų regione ir Lotynų Amerikoje bei Karibų jūros regione, be kita ko, pasitelkiant JT NRB regioninius nusiginklavimo centrus. Į šias tolesnio mokymo programas bus įtrauktos šios temos: atsargų valdymo principai ir pagrindai; rizikos valdymas; šaudmenų apskaita; transportas; saugumas ir sunaikinimas. Mokymo Lotynų Amerikoje/Karibų jūros regione programos bus grindžiamos anksčiau šiuose regionuose suteiktu mokymu, kurį rėmė Sąjunga, ir jį papildys.
      Remiantis tų tolesnio mokymo programų rezultatais, nustatyti valstybes, kurioms ypač reikalinga parama šaudmenų atsargų valdymo ir saugojimo srityje, ir suteikti joms (tiesiogiai ar pasitelkus regionines organizacijas):

                  —

                  reikiamą techninę pagalbą, kad jos galėtų parengti būtiną politinį ir teisinį pagrindą gairėms įgyvendinti, įskaitant patarėjus vietoje,

                  —

                  teikti paramą ir padėti diegiant tinkamą infrastruktūrą atsargoms valdyti, teikiant patarimus dėl praktinio techninių gairių taikymo įrenginiams, naudojamiems šaudmenims saugoti.

            2.3.3.   Priemonės rezultatai
      Visapusiškai parengiamos techninės gairės, kurias galima įgyvendinti.
      Dviejuose svarbiuose regionuose pagerinus atsargų valdymą nacionaliniu lygiu, sumažinta grėsmė nacionaliniam ir regioniniam saugumui.
      2.3.4.   Subjektai, kuriems skirta priemonė
      Vyriausybės ir tarptautinės bei regioninės organizacijos; pilietinė visuomenė ir grupės bei asmenys, nukentėję nuo nekontroliuojamo šaulių ir lengvųjų ginklų platinimo.
      Atrenkant valstybes, kurioms bus teikiama konkreti parama ir mokymas, bus atsižvelgta į konkrečius poreikius ir potencialių kandidačių įsipareigojimus šaudmenų atsargų valdymo srityje. JT NRB pasiūlys galutinį valstybių, dalyvausiančių projekte, sąrašą, kurį vėliau turės patvirtinti vyriausiasis įgaliotinis, pasikonsultavęs su kompetentingais Tarybos organais.
      3.   Trukmė

      Visa numatoma priemonių trukmė – 24 mėnesiai.
      4.   Įgyvendinantis subjektas

      Techniškai įgyvendinti šį sprendimą bus patikėta JT NRB, kuris atliks savo užduotį vyriausiojo įgaliotinio atsakomybe.
      5.   Ataskaitų teikimas

      JT NRB rengs ataskaitas reguliariai ir užbaigus vykdyti kiekvieną aprašytą veiklą. Tos ataskaitos turėtų būti pateiktos vyriausiajam įgaliotiniui vėliausiai per šešias savaites nuo atitinkamos veiklos užbaigimo.
      6.   Visų priemonių išlaidų sąmata ir Sąjungos finansinis įnašas

      Bendros priemonių išlaidos yra 2 150 000 EUR.


title: 2015 m. balandžio 29 d. Europos Parlamento sprendimas (ES) 2015/1690 dėl Europos Sąjungos pagrindinių teisių agentūros 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/354

      EUROPOS PARLAMENTO SPRENDIMAS (ES) 2015/1690
      2015 m. balandžio 29 d.
      dėl Europos Sąjungos pagrindinių teisių agentūros 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos Sąjungos pagrindinių teisių agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2013 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (5), ypač į jo 21 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8–0093/2015),

         1.

            pažymi, kad Europos Sąjungos pagrindinių teisių agentūros galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos Sąjungos pagrindinių teisių agentūros 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos Sąjungos pagrindinių teisių agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 301.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 53, 2007 2 22, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2015 m. balandžio 29 d. Europos Parlamento sprendimas (ES, Euratomas) 2015/1619 dėl Vartotojų, sveikatos, žemės ūkio ir maisto programų vykdomosios įstaigos (buvusioji Sveikatos ir vartotojų reikalų vykdomoji agentūra) 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/101

      EUROPOS PARLAMENTO SPRENDIMAS (ES, EURATOMAS) 2015/1619
      2015 m. balandžio 29 d.
      dėl Vartotojų, sveikatos, žemės ūkio ir maisto programų vykdomosios įstaigos (buvusioji Sveikatos ir vartotojų reikalų vykdomoji agentūra) 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos Sąjungos 2013 finansinių metų bendrąjį biudžetą (1),

                  —

                  atsižvelgdamas į Europos Sąjungos 2013 finansinių metų konsoliduotąsias metines ataskaitas (COM(2014) 510 – C8–0140/2014) (2),

                  —

                  atsižvelgdamas į Vartotojų, sveikatos, žemės ūkio ir maisto programų vykdomosios įstaigos (buvusioji Sveikatos ir vartotojų reikalų vykdomoji agentūra) 2013 finansinių metų galutines metines finansines ataskaitas (3),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2012 finansinių metų biudžeto įvykdymo patvirtinimu (COM(2014) 607), ir į kartu pridedamus Komisijos tarnybų darbo dokumentus (SWD(2014) 285, SWD(2014) 286),

                  —

                  atsižvelgdamas į Komisijos 2013 m. atlikto vidaus audito metinę ataskaitą biudžeto įvykdymą tvirtinančiai institucijai (COM(2014) 615) ir pridėtą Komisijos tarnybų darbo dokumentą (SWD(2014) 293),

                  —

                  atsižvelgdamas į Audito Rūmų ataskaitą dėl Vartotojų, sveikatos, žemės ūkio ir maisto programų vykdomosios įstaigos (buvusioji Sveikatos ir vartotojų reikalų vykdomoji agentūra) 2013 finansinių metų metinių finansinių ataskaitų kartu su Įstaigos atsakymais (4),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

                  —

                  atsižvelgdamas į 2015 m. vasario 17 d. Tarybos rekomendaciją dėl patvirtinimo, kad vykdomosios įstaigos įvykdė 2013 finansinių metų biudžetą (05305/2015 – C8–0048/2015),

                  —

                  atsižvelgdamas į Sutarties dėl Europos Sąjungos veikimo 317, 318 ir 319 straipsnius,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (7), ypač į jo 62, 164, 165 ir 166 straipsnius,

                  —

                  atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 14 straipsnio 3 dalį,

                  —

                  atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (9), ypač į jo 66 straipsnio pirmą ir antrą pastraipas,

                  —

                  atsižvelgdamas į 2004 m. gruodžio 15 d. Komisijos sprendimą 2004/858/EB, įsteigiantį vykdomąją įstaigą „Visuomenės sveikatos programos vykdomoji įstaiga“, atsakingą už Bendrijos veiksmų visuomenės sveikatos srityje valdymą (10) taikant Tarybos reglamentą (EB) Nr. 58/2003,

                  —

                  atsižvelgdamas į 2013 m. gruodžio 17 d. Komisijos įgyvendinimo sprendimą 2013/770/ES, kuriuo įsteigiama Vartotojų, sveikatos ir maisto programų vykdomoji įstaiga ir panaikinamas Sprendimas 2004/858/EB (11),

                  —

                  atsižvelgdamas į 2014 m. gruodžio 17 d. Komisijos įgyvendinimo sprendimą 2014/927/ES, kuriuo iš dalies keičiamas Įgyvendinimo sprendimas 2013/770/ES, siekiant Vartotojų, sveikatos ir maisto programų vykdomąją įstaigą pertvarkyti į Vartotojų, sveikatos, žemės ūkio ir maisto programų vykdomąją įstaigą (12),

                  —

                  atsižvelgdamas į Darbo tvarkos taisyklių 93 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8–0101/2015),

                  A.

                  kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis savo atsakomybe, atsižvelgdama į patikimo finansų valdymo principus;

         1.

            patvirtina Vartotojų, sveikatos, žemės ūkio ir maisto programų vykdomosios įstaigos (buvusioji Sveikatos ir vartotojų reikalų vykdomoji agentūra) direktoriui, kad Įstaigos 2013 finansinių metų biudžetas įvykdytas;

         2.

            išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2013 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis;

         3.

            paveda Pirmininkui perduoti šį sprendimą, sprendimą dėl Europos Sąjungos 2013 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Vartotojų, sveikatos, žemės ūkio ir maisto programų vykdomosios įstaigos (buvusioji Sveikatos ir vartotojų reikalų vykdomoji agentūra) direktoriui, Tarybai, Komisijai, Europos Sąjungos Teisingumo Teismui bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL L 66, 2013 3 8.

         (2)  OL C 403, 2014 11 13, p. 1.

         (3)  OL C 408, 2014 11 15, p. 5.

         (4)  OL C 442, 2014 12 10, p. 83.

         (5)  OL C 403, 2014 11 13, p. 128.

         (6)  OL L 248, 2002 9 16, p. 1.

         (7)  OL L 298, 2012 10 26, p. 1.

         (8)  OL L 11, 2003 1 16, p. 1.

         (9)  OL L 297, 2004 9 22, p. 6.

         (10)  OL L 369, 2004 12 16, p. 73.

         (11)  OL L 341, 2013 12 18, p. 69.

         (12)  OL L 363, 2014 12 18, p. 183.


title: 1986 m. rugsėjo 15 d. Tarybos sprendimas dėl Susitarimo, sudaromo pasikeičiant raštais, tarp Europos ekonominės bendrijos ir Šveicarijos Konfederacijos dėl ne žemės ūkio produktų ir perdirbtų žemės ūkio produktų, kuriems netaikomas Susitarimas, sudarymo

text:
Svarbus teisinis pranešimas

|

31986D0553

Oficialusis leidinys L 328 , 22/11/1986 p. 0038 - 0038 specialusis leidimas suomių kalba: skyrius 2 tomas 4 p. 0138  specialusis leidimas švedų kalba: skyrius 2 tomas 4 p. 0138

		Tarybos sprendimas1986 m. rugsėjo 15 d.dėl Susitarimo, sudaromo pasikeičiant raštais, tarp Europos ekonominės bendrijos ir Šveicarijos Konfederacijos dėl ne žemės ūkio produktų ir perdirbtų žemės ūkio produktų, kuriems netaikomas Susitarimas, sudarymo(86/553/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi siekiant atsižvelgti į Ispanijos Karalystės ir Portugalijos Respublikos stojimą į Bendriją būtina patvirtinti Susitarimą, sudaromą pasikeičiant raštais, tarp Europos ekonominės bendrijos ir Šveicarijos Konfederacijos dėl ne žemės ūkio produktų ir perdirbtų žemės ūkio produktų, kuriems netaikomas Susitarimas,PRIĖMĖ ŠĮ SPRENDIMĄ:1 straipsnisBendrijos vardu yra patvirtinamas Susitarimas, sudaromas pasikeičiant raštais, tarp Europos ekonominės bendrijos ir Šveicarijos Konfederacijos dėl ne žemės ūkio produktų ir perdirbtų žemės ūkio produktų, kuriems netaikomas Susitarimas.Pasikeitimo raštais tekstas yra pridedamas prie šio sprendimo.2 straipsnisTarybos pirmininkas yra įpareigojamas paskirti asmenį, įgaliotą pasirašyti Susitarimą, sudaromą pasikeičiant raštais, tokiu būdu susaistant Bendriją.Priimta Briuselyje, 1986 m. rugsėjo 15 d.Tarybos varduPirmininkasG. Howe--------------------------------------------------


title: 2009 m. balandžio 23 d. Europos Parlamento sprendimas dėl Europos tinklų ir informacijos apsaugos agentūros 2007 finansinių metų biudžeto įvykdymo patvirtinimo

text:
26.9.2009

               LT

               Europos Sąjungos oficialusis leidinys

               L 255/153

         2009 m. balandžio 23 d.
   EUROPOS PARLAMENTO SPRENDIMAS
   dėl Europos tinklų ir informacijos apsaugos agentūros 2007 finansinių metų biudžeto įvykdymo patvirtinimo
   (2009/661/EB)
   EUROPOS PARLAMENTAS,

               —

               atsižvelgdamas į Europos tinklų ir informacijos apsaugos agentūros 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2007 finansinių metų galutinių metinių ataskaitų kartu su Agentūros atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004 dėl Europos tinklų ir informacijos apsaugos agentūros įsteigimo (4), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0158/2009),

               1.

               suteikia patvirtinimą Europos tinklų ir informacijos apsaugos agentūros direktoriui, kad Agentūros 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos tinklų ir informacijos apsaugos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 23.

      (2)  OL C 311, 2008 12 5, p. 13.

      (3)  OL L 248, 2002 9 16, p. 1.

      (4)  OL L 77, 2004 3 13, p. 1.

      (5)  OL L 357, 2002 12 31, p. 72.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos tinklų ir informacijos apsaugos agentūros 2007 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos tinklų ir informacijos apsaugos agentūros 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2007 finansinių metų galutinių metinių ataskaitų kartu su Agentūros atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004 dėl Europos tinklų ir informacijos apsaugos agentūros įsteigimo (4), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0158/2009),

               A.

               kadangi Europos Audito Rūmai (EAR) pranešė, kad jiems pateiktas pagrįstas patikinimas, jog 2007 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi 2008 m. balandžio 22 d. Parlamentas suteikė patvirtinimą Europos tinklų ir informacijos apsaugos agentūros vykdomajam direktoriui, kad Agentūros 2006 finansinių metų biudžetas įvykdytas (6),

               1.

               pažymi, kad pagal Reglamentą (EB) Nr. 1007/2008 (7) trejiems metams iki 2012 m. kovo 13 d. buvo pratęsti Agentūros įgaliojimai, kurių trukmė iš pradžių buvo penkeri metai ir kurie turėjo baigtis 2009 m. kovo 13 dieną;

               2.

               atkreipia dėmesį į EAR išsakytą kritiką, kad pagrindinė veikla daugiausia buvo vykdoma per paskutinį 2007 m. ketvirtį ir apie 40 įsipareigojimų ir daugiau kaip 50 % mokėjimų, susijusių su pagrindine veikla, buvo atlikta 2007 m. lapkričio ir gruodžio mėnesiais;

               3.

               pažymi, kad, EAR nuomone, tai susiję su vėlyvu leidimu naudoti lėšas; atkreipia dėmesį į bendrą EAR pastabą, kad mažoms agentūroms, kurių ištekliai riboti, sudėtinga vykdyti pagrindinę veiklą, jei leidimas naudoti lėšas joms suteikiamas metų pabaigoje;

               4.

               pažymi, kad keturis kartus perkelti asignavimai, iš viso 121 500 eurų, neatitiko teisinių įsipareigojimų;

               5.

               nepatenkintas Agentūros atsakymu, kad kai kuriais atvejais perkelti asignavimai buvo apskaičiuojami apytiksliai; ragina Agentūrą perkeliant asignavimus laikytis Finansinio reglamento;

               6.

               atkreipia dėmesį į EAR pastabas dėl inventoriaus, t. y. kad ilgalaikis turtas buvo tvarkomas naudojantis tokia lenteline skaičiuokle, kuri nepadėjo užtikrinti duomenų vientisumo, ir kad nebuvo atlikta išsami fizinė inventorizacija;

               7.

               atkreipia dėmesį į Agentūros paaiškinimą, kad dėl riboto įrašų kiekio administracinis inventorius tvarkomas pasitelkiant skaičiuokles, o ilgalaikis turtas tvarkomas naudojantis apskaitos programine įranga; pažymi, kad Agentūra 2009 m. ketina taikyti kaupimo principu pagrįstos turto apskaitos sistemą (angl. ABAC);

               8.

               nerimauja dėl to, kad EAR nurodė, kad buvo viešųjų pirkimų procedūrų pažeidimų, t. y.:

                           —

                           išankstinė pasiūlymų atranka buvo nepagrįsta,

                           —

                           vertinimo komitetas nepasirašė vertinimo dokumentų,

                           —

                           bylos nebuvo susistemintos ir užbaigtos;

               9.

               pažymi, kad Agentūra pripažįsta pažeidimus ir įsipareigojo imtis priemonių jiems ištaisyti, t. y. ypač įdarbinti patirtį viešųjų pirkimų srityje turintį pareigūną;

               10.

               prašo, kad Agentūra savo 2008 m. metinėje veiklos ataskaitoje nurodytų priemones, kurių ėmėsi siekdama ištaisyti viešųjų pirkimų srities pažeidimus;

               11.

               atkreipia dėmesį į tai, kad Agentūros metinėje veiklos ataskaitoje ir biudžeto ir finansų valdymo ataskaitoje įrašyta, kad ji buvo viena iš pirmųjų agentūrų, paprašiusių Komisijos paramos perkeliant savo finansines IT sistemas į ABAC sistemą; apgailestauja, kad Komisija dėl sudėtingo proceso ir dėl kitų agentūrų tuo pačiu metu pateiktų prašymų negalėjo laiku patenkinti Agentūros prašymo;

               12.

               palankiai vertina tai, kad jau prasidėjo pasirengimas perkelti į ABAC sistemą ir kad Agentūra planuoja savo 2009 m. finansinę atskaitomybę rengti naudodamasi ABAC sistema;

               13.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos savo 2009 m. balandžio 23 d. rezoliucijoje dėl ES agentūrų finansų valdymo ir kontrolės (8).

      (1)  OL C 278, 2008 10 31, p. 23.

      (2)  OL C 311, 2008 12 5, p. 13.

      (3)  OL L 248, 2002 9 16, p. 1.

      (4)  OL L 77, 2004 3 13, p. 1.

      (5)  OL L 357, 2002 12 31, p. 72.

      (6)  OL L 88, 2009 3 31, p. 217.

      (7)  OL L 293, 2008 10 31, p. 1.

      (8)  Žr. šio Oficialiojo leidinio p. 206.


title: 2005 m. sausio 24 d. Tarybos sprendimas 2005/109/BUSP, dėl Europos Sąjungos ir Maroko Karalystės susitarimo dėl Maroko Karalystės dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (Althea operacija) sudarymo

text:
8.2.2005

               LT

               Europos Sąjungos oficialusis leidinys

               L 34/46

         TARYBOS SPRENDIMAS 2005/109/BUSP
   2005 m. sausio 24 d.
   dėl Europos Sąjungos ir Maroko Karalystės susitarimo dėl Maroko Karalystės dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (Althea operacija) sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2004 m. liepos 12 d. Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1).

               (2)

               Minėtų Bendrųjų veiksmų 11 straipsnio 3 dalyje numatoma, kad išsami trečiųjų valstybių dalyvavimo tvarka nustatoma susitarime pagal Europos Sąjungos sutarties 24 straipsnį.

               (3)

               2004 m. rugsėjo 13 d. gavusi Tarybos leidimą, pirmininkaujanti valstybė narė, padedama generalinio sekretoriaus – vyriausiojo įgaliotinio, vedė derybas dėl Europos Sąjungos ir Maroko Karalystės susitarimo dėl Maroko Karalystės dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA).

               (4)

               Šis Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Maroko Karalystės susitarimas dėl Maroko Karalystės dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas yra įgaliojamas paskirti asmenį, įgaliotą pasirašyti susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. sausio 24 d.

            Tarybos vardu

            Pirmininkas

         F. BODEN

      (1)  OL L 252, 2004 7 28, p. 10.
   Europos Sąjungos ir Maroko karalystės
   SUSITARIMAS
   dėl Maroko karalystės dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (Althea operacija)
   EUROPOS SĄJUNGA (ES)
   ir
   MAROKO KARALYSTĖ,
   toliau – Šalys,
   ATSIŽVELGDAMOS į:

               —

               tai, kad 2004 m. liepos 12 d. Europos Sąjungos Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1),

               —

               pakvietimą Maroko Karalystei dalyvauti ES vadovaujamoje operacijoje,

               —

               sėkmingai baigtą pajėgų formavimo procesą ir ES operacijos vado bei ES karinio komiteto rekomendaciją susitarti dėl Maroko Karalystės pajėgų dalyvavimo ES vadovaujamoje operacijoje,

               —

               2004 m. rugsėjo 21 d. Politinio ir saugumo komiteto sprendimą BiH/1/2004 (2) dėl Maroko Karalystės prisidėjimo prie ES karinės operacijos Bosnijoje ir Hercegovinoje,

               —

               2004 m. rugsėjo 29 d. Politinio ir saugumo komiteto sprendimą BiH/3/2004 dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo (3),

         SUSITARĖ:
   1 straipsnis
   Dalyvavimas operacijoje
   1.   Maroko Karalystė prisideda prie 2004 m. liepos 12 d. Bendrųjų veiksmų 2004/570/BUSP dėl Europos Sąjungos karinės operacijos Bosnijoje ir Hercegovinoje ir bet kokių bendrųjų veiksmų arba sprendimų, kuriais Europos Sąjungos Taryba nusprendžia išplėsti ES karinę krizių valdymo operaciją, pagal šio Susitarimo nuostatas ir visus būtinus įgyvendinimo susitarimus.
   2.   Maroko Karalystės indėlis į ES karinę krizių valdymo operaciją nepažeidžia Europos Sąjungos autonomijos priimant sprendimus.
   3.   Maroko Karalystė užtikrina, kad jos pajėgos ir personalas, dalyvaujantis ES karinėje krizių valdymo operacijoje, vykdo savo misiją pagal:

               —

               Bendruosius veiksmus 2004/570/BUSP ir galimus vėlesnius dalinius pakeitimus;

               —

               operacijos planą;

               —

               įgyvendinimo priemones.

         4.   Į operaciją nusiųstos Maroko Karalystės pajėgos ir jos komandiruotas personalas vykdo savo pareigas ir elgiasi atsižvelgdami išimtinai į ES karinės krizių valdymo operacijos reikmes.
   5.   Maroko Karalystė laiku informuoja ES operacijos vadą apie visus jos dalyvavimo operacijoje pasikeitimus.
   2 straipsnis
   Pajėgų statusas
   1.   ES karinėje krizių valdymo operacijoje dalyvaujančių Maroko Karalystės pajėgų ir personalo statusą reglamentuoja Europos Sąjungos ir priimančiosios šalies sutartos nuostatos dėl pajėgų statuso, jei tokios nuostatos yra.
   2.   Vadaviečių ar vadovavimo elementų, esančių už Bosnijos ir Hercegovinos ribų, pajėgų ir personalo statusą reglamentuoja susitarimai tarp konkrečių vadaviečių bei vadovavimo elementų ir Maroko Karalystės.
   3.   Nepažeidžiant 1 dalyje nurodytų nuostatų dėl pajėgų statuso, Maroko Karalystės pajėgos ir personalas, dalyvaujantis ES karinėje krizių valdymo operacijoje, priklauso Maroko Karalystės jurisdikcijai.
   4.   Maroko Karalystė yra atsakinga už reagavimą į visas su dalyvavimu ES karinėje krizių valdymo operacijoje susijusias pretenzijas, pateikiamas jos pajėgų ir personalo ar susijusias su pajėgomis ar personalu. Maroko Karalystė yra atsakinga už bet kokio ieškinio, ypač teisinio ar drausminio, pateikimą bet kuriam savo pajėgų ir personalo nariui pagal savo įstatymus ir kitus teisės aktus.
   5.   Maroko Karalystė įsipareigoja pareikšti apie pretenzijų bet kuriai valstybei, dalyvaujančiai ES karinėje krizių valdymo operacijoje, atsisakymą ir tai padaryti pasirašydama šį Susitarimą.
   6.   Europos Sąjunga įsipareigoja užtikrinti, kad ES valstybės narės pareikš apie pretenzijų dėl Maroko Karalystės dalyvavimo ES karinėje krizių valdymo operacijoje atsisakymą ir tai padarys pasirašydamos šį Susitarimą.
   3 straipsnis
   Įslaptinta informacija
   1.   Maroko Karalystė imasi atitinkamų priemonių užtikrinti, kad ES įslaptinta informacija būtų saugoma pagal Europos Sąjungos Tarybos saugumo nuostatus, pateiktus 2001 m. kovo 19 d. Tarybos sprendime 2001/264/EB (4), ir pagal kompetentingų institucijų, įskaitant ES operacijos vadą, tolimesnius nurodymus.
   2.   Jei ES ir Maroko Karalystė yra sudariusios susitarimą dėl saugumo procedūrų keičiantis įslaptinta informacija, tokio susitarimo nuostatos taikomos ES karinės krizių valdymo operacijos metu.
   4 straipsnis
   Vadovavimo tvarka
   1.   Visos ES karinėje krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinės valdžios institucijoms.
   2.   Nacionalinės valdžios institucijos perduoda operacinį ir taktinį vadovavimą ir (arba) savo pajėgų ir personalo kontrolę ES operacijos vadui. ES operacijos vadas turi teisę deleguoti savo įgaliojimus.
   3.   Vykdant einamąjį vadovavimą operacijai, Maroko Karalystė turi tokias pačias teises ir pareigas, kokias turi ir dalyvaujančios Europos Sąjungos valstybės narės.
   4.   ES operacijos vadas, pasikonsultavęs su Maroko Karalyste, bet kuriuo metu gali pareikalauti nutraukti Maroko Karalystės dalyvavimą.
   5.   Maroko Karalystė paskiria vyresnįjį karinį atstovą (VKA), kuris ES karinėje krizių valdymo operacijoje atstovaus jos nacionaliniam kontingentui. VKA visais klausimais, susijusiais su operacija, konsultuojasi su ES pajėgų vadu ir atsako už kasdienę kontingento drausmę.
   5 straipsnis
   Finansiniai aspektai
   1.   Maroko Karalystė prisiima padengti visas savo dalyvavimo operacijoje išlaidas, jeigu tokios išlaidos nepatenka į bendrą finansavimą, kaip numatyta šio Susitarimo 1 straipsnio 1 dalyje minimuose teisiniuose dokumentuose, taip pat 2004 m. vasario 23 d. Tarybos sprendime 2004/197/BUSP, nustatančiame Europos Sąjungos karinio ar gynybinio pobūdžio operacijų bendrųjų išlaidų finansavimo administravimo mechanizmą (5).
   2.   Valstybės (-ių), kurioje (-se) vykdoma operacija, fizinių arba juridinių asmenų mirties, sužalojimo, netekties atveju arba jiems patyrus žalą, Maroko Karalystė, nustačius jos atsakomybę, sumoka kompensaciją laikydamasi Susitarimo 2 straipsnio 1 dalyje nurodytų nuostatų dėl pajėgų statuso, jei tokios yra.
   6 straipsnis
   Susitarimai dėl šio Susitarimo įgyvendinimo
   Europos Sąjungos Tarybos generalinis sekretorius-vyriausiasis įgaliotinis bendrai užsienio ir saugumo politikai ir atitinkamos Maroko Karalystės valdžios institucijos sudaro šiam Susitarimui įgyvendinti būtinus techninius ir administracinius susitarimus.
   7 straipsnis
   Įsipareigojimų nesilaikymas
   Jei viena iš Šalių nesilaiko pirmesniuose straipsniuose nustatytų savo įsipareigojimų, kita Šalis turi teisę nutraukti šį Susitarimą, pranešusi apie tai prieš vieną mėnesį.
   8 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
   9 straipsnis
   Įsigaliojimas
   1.   Šis Susitarimas įsigalioja pirmojo mėnesio po to, kai Šalys praneša viena kitai apie šiam tikslui būtinų vidaus procedūrų užbaigimą, pirmąją dieną.
   2.   Šis Susitarimas laikinai taikomas nuo jo pasirašymo dienos.
   3.   Šis Susitarimas galioja visą Maroko Karalystės dalyvavimo operacijoje laiką.

      Priimta Briuselyje, keturiais egzemplioriais anglų kalba.

            Europos Sąjungos vardu

            Maroko Karalystės vardu

      (1)  OL L 252, 2004 7 28, p. 10.

      (2)  OL L 324, 2004 10 27, p. 20.

      (3)  OL L 325, 2004 10 28, p. 64. Sprendimas su pakeitimais, padarytais Sprendimu BiH/5/2004 (OL L 357, 2004 12 2, p. 39).

      (4)  OL L 101, 2001 4 11, p. 1. Sprendimas su paskutiniais pakeitimais, padarytais Sprendimu 2004/194/EB (OL L 63, 2004 2 28, p. 48).

      (5)  OL L 63, 2004 2 28, p. 68.
   DEKLARACIJOS,
   nurodytos Susitarimo 2 straipsnio 5 ir 6 dalyse
   ES valstybių narių deklaracija
   „2004 m. liepos 12 d. ES bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikančios ES valstybės narės stengsis tiek, kiek joms tai leidžia jų vidaus teisinės sistemos, kiek galima atsisakyti galimų pretenzijų Maroko Karalystei dėl jų personalo sužalojimo, mirties arba ES krizių valdymo operacijos metu jų naudojamam turtui padarytos žalos ar praradimo, kai sužalojimą, mirtį, žalą arba praradimą:

               —

               sukėlė Maroko Karalystės personalas, vykdantis su ES krizių valdymo operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               sukėlė Maroko Karalystei priklausančio turto naudojimas, jeigu tas turtas buvo naudotas vykdant operaciją, išskyrus šį turtą naudojusio Maroko Karalystės ES krizių valdymo operacijos personalo didelio aplaidumo ar tyčinio nusižengimo atvejus“.

         Maroko Karalystės deklaracija
   „2004 m. liepos 12 d. ES bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikanti Maroko Karalystė stengsis tiek, kiek jai tai leidžia jos vidaus teisinė sistema, kiek galima atsisakyti galimų pretenzijų kitai ES krizių valdymo operacijoje dalyvaujančiai valstybei dėl savo personalo sužalojimo, mirties arba ES krizių valdymo operacijų metu jos naudojamam turtui padarytos žalos ar praradimo, kai sužalojimą, mirtį, žalą arba praradimą:

               —

               sukėlė personalas, vykdantis su ES krizių valdymo operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               sukėlė ES krizių valdymo operacijoje dalyvaujančioms valstybėms priklausančio turto naudojimas, jeigu tas turtas buvo naudotas vykdant operaciją, išskyrus šį turtą naudojusio ES krizės valdymo operacijos personalo didelio neatsargumo ar tyčinio nusižengimo atvejus“.“


title: 2009/506/EB: 2009 m. birželio 30 d. Komisijos sprendimas dėl Retųjų vaistų komiteto narių skyrimo (Tekstas svarbus EEE)

text:
1.7.2009

               LT

               Europos Sąjungos oficialusis leidinys

               L 171/47

      KOMISIJOS SPRENDIMAS

   2009 m. birželio 30 d.
   dėl Retųjų vaistų komiteto narių skyrimo
   (Tekstas svarbus EEE)
   (2009/506/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gruodžio 16 d. Europos Parlamento ir Tarybos reglamentą (EB) Nr. 141/2000 dėl retųjų vaistų (1), ypač į jo 4 straipsnio 3 dalį,
   atsižvelgdama į 2009 m. balandžio 3 d. Europos vaistų agentūros rekomendaciją,
   kadangi:

               (1)

               Retųjų vaistų komiteto (toliau – Komiteto), įsteigto pagal Reglamento (EB) Nr. 141/2000 4 straipsnį, keturių narių kadencija baigėsi 2009 m. balandžio 15 d. Vieną kadenciją baigusį Komiteto narį Komisija skyrė atsižvelgdama į Europos vaistų agentūros rekomendaciją. Kitus tris kadenciją baigusius narius Komisija skyrė atstovauti pacientų organizacijoms. Todėl būtina paskirti keturis Komiteto narius.

               (2)

               Europos vaistų agentūra rekomendavo vieną asmenį paskirti nariu.

               (3)

               Komiteto nariai turėtų būti skiriami trejų metų laikotarpiui, prasidedančiam nuo 2009 m. liepos 1 d.,

         NUSPRENDĖ:
   1 straipsnis
   1.   Šiuo sprendimu Retųjų vaistų komiteto (toliau – Komiteto) nare pacientų organizacijoms atstovauti trejų metų laikotarpiui nuo 2009 m. liepos 1 d. skiriama
   Lesley Claire GREENE.
   2.   Šiuo sprendimu Komiteto narėmis pacientų organizacijoms atstovauti trejų metų laikotarpiui nuo 2009 m. liepos 1 d. dar kartą skiriamos:

               Birthe Byskov HOLM,

               Dr Marie Pauline EVERS.

         2 straipsnis
   Atsižvelgiant į Europos vaistų agentūros rekomendaciją, Komiteto nariu trejų metų laikotarpiui nuo 2009 m. liepos 1 d. dar kartą skiriamas
   Dr. David LYONS.

      Priimta Briuselyje, 2009 m. birželio 30 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 18, 2000 1 22, p. 1.


title: 2015 m. balandžio 29 d. Europos Parlamento sprendimas (ES) 2015/1647 dėl Europos bankininkystės institucijos 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/204

      EUROPOS PARLAMENTO SPRENDIMAS (ES) 2015/1647
      2015 m. balandžio 29 d.
      dėl Europos bankininkystės institucijos 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos bankininkystės institucijos 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos bankininkystės institucijos 2013 finansinių metų metinių finansinių ataskaitų kartu su Institucijos atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Institucija įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (5), ypač į jo 64 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto nuomonę (A8–0072/2015),

         1.

            patvirtina Europos bankininkystės institucijos vykdomajam direktoriui, kad Institucijos 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos bankininkystės institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 112.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 331, 2010 12 15, p. 12.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2009/188/EB,Euratomas: 2008 m. balandžio 22 d. Europos Parlamento sprendimas dėl Švietimo, garso ir vaizdo bei kultūros vykdomosios įstaigos 2006 finansinių metų biudžeto įvykdymo patvirtinimo

text:
31.3.2009

               LT

               Europos Sąjungos oficialusis leidinys

               L 88/64

      EUROPOS PARLAMENTO SPRENDIMAS

   2008 m. balandžio 22 d.
   dėl Švietimo, garso ir vaizdo bei kultūros vykdomosios įstaigos 2006 finansinių metų biudžeto įvykdymo patvirtinimo
   (2009/188/EB, Euratomas)
   EUROPOS PARLAMENTAS,
   atsižvelgdamas į 2006 finansinių metų Europos Sąjungos bendrąjį biudžetą (1),
   atsižvelgdamas į 2006 finansinių metų Europos Bendrijų galutines metines ataskaitas, (I tomas) (SEC(2007) 1056 – C6-0390/2007, SEC(2007) 1055 – C6-0362/2007) (2),
   atsižvelgdamas į Švietimo, garso ir vaizdo bei kultūros vykdomosios įstaigos 2006 finansinių metų galutines metines ataskaitas (3),
   atsižvelgdamas į metinę Komisijos ataskaitą biudžeto įvykdymą patvirtinančiai institucijai dėl tolesnių priemonių, susijusių su 2005 m. biudžeto įvykdymo patvirtinimo sprendimais COM(2007) 0538, COM(2007) 0537), ir Komisijos tarnybų darbo dokumentą – Komisijos ataskaitos Europos Parlamentui dėl tolesnių priemonių, susijusių su 2005 m. biudžeto įvykdymo patvirtinimo sprendimais, priedą (SEC(2007) 1185, SEC(2007) 1186),
   atsižvelgdamas į Komisijos komunikatą „Politikos pasiekimai 2006 m.“ (COM(2007) 0067),
   atsižvelgdamas į Komisijos komunikatą „Komisijos 2006 m. pasiekimų valdymo srityje apibendrinimas“ (COM(2007) 0274),
   atsižvelgdamas į Komisijos 2006 m. atlikto vidaus audito metinę ataskaitą biudžeto įvykdymą patvirtinančiai institucijai (COM(2007) 0280), taip pat į Komisijos tarnybų darbo dokumentą, pridėtą prie 2006 m. atlikto vidaus audito metinės ataskaitos biudžeto įvykdymą patvirtinančiai institucijai (SEC(2007) 0708),
   atsižvelgdamas į Komisijos ataskaitą „Valstybių narių pastabos dėl Audito Rūmų 2005 m. metinės ataskaitos“ (COM(2007) 0118),
   atsižvelgdamas į Komisijos 2006 m. gegužės 3 d. priimtą Žaliąją knygą „Europos skaidrumo iniciatyva“ (COM(2006) 0194),
   atsižvelgdamas į Audito Rūmų nuomonę Nr. 2/2004 dėl „vieno bendro audito“ modelio (ir pasiūlymo dėl Bendrijos vidaus kontrolės sistemos) (4),
   atsižvelgdamas į Komisijos komunikatą dėl integruotos vidaus kontrolės sistemos plano (COM(2005) 0252),
   atsižvelgdamas į Komisijos veiksmų planą dėl integruotos vidaus kontrolės sistemos (COM(2006) 0009), Komisijos ataskaitą Tarybai, Europos Parlamentui ir Audito Rūmams dėl Komisijos veiksmų plano dėl integruotos vidaus kontrolės sistemos pažangos (COM(2007) 0086), taip pat į Komisijos tarnybų darbo dokumentą, pridėtą prie šios ataskaitos (SEC(2007) 0311),
   atsižvelgdamas į Audito Rūmų nuomonę Nr. 6/2007 dėl valstybių narių metinių apibendrinimų, valstybių narių nacionalinių deklaracijų ir su ES lėšomis susijusio nacionalinių audito institucijų audito darbo (5),
   atsižvelgdamas į Komisijos dalijamojo struktūrinių veiksmų valdymo priežiūros stiprinimo veiksmų planą (COM(2008) 0097),
   atsižvelgdamas į Komisijos ataskaitą Tarybai, Europos Parlamentui ir Audito Rūmams dėl Komisijos veiksmų plano dėl integruotos vidaus kontrolės sistemos (COM(2008) 0110), taip pat į Komisijos tarnybų darbo dokumentą, pridėtą prie šios ataskaitos (SEC(2008) 0259),
   atsižvelgdamas į Audito Rūmų ataskaitą dėl Švietimo, garso ir vaizdo bei kultūros vykdomosios įstaigos 2006 finansinių metų galutinių metinių ataskaitų kartu su Įstaigos atsakymais (6),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (7),
   atsižvelgdamas į 2008 m. vasario 12 d. Tarybos rekomendaciją (5855/2008 – C6-0083/2008),
   atsižvelgdamas į EB sutarties 274, 275 ir 276 straipsnius bei Euratomo sutarties 179a ir 180b straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (8), ypač į jo 55 straipsnį,
   atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (9), ypač į jo 14 straipsnio 3 dalį,
   atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (10), ypač į jo 66 straipsnio pirmą ir antrą dalis,
   atsižvelgdamas į 2005 m. sausio 14 d. Komisijos sprendimą 2005/56/EB, įsteigiantį, remiantis Tarybos reglamentu (EB) Nr. 58/2003, vykdomąją įstaigą „Švietimo, garso ir vaizdo bei kultūros vykdomoji įstaiga“, kuriai pavedama administruoti Bendrijos veiksmus švietimo, garso ir vaizdo bei kultūros srityse (11),
   atsižvelgdamas į Darbo tvarkos taisyklių 70 straipsnį ir V priedą,
   atsižvelgdamas į Biudžeto kontrolės komiteto pranešimą ir kitų susijusių komitetų nuomones (A6–0109/2008),

               A.

               kadangi, kaip numatyta EB sutarties 274 straipsnyje, Komisija vykdo biudžetą savo pačios atsakomybe, atsižvelgdama į patikimo finansų valdymo principus,

               1.

               Suteikia patvirtinimą Švietimo, garso ir vaizdo bei kultūros vykdomosios įstaigos direktoriui, kad Vykdomosios įstaigos 2006 finansinių metų biudžetas įvykdytas;

               2.

               Išdėsto savo pastabas rezoliucijoje, kuri yra neatskiriama dalis sprendimo dėl 2006 finansinių metų Europos Sąjungos bendrojo biudžeto įvykdymo patvirtinimo, III skirsnis – Komisija;

               3.

               Paveda Pirmininkui perduoti šį sprendimą kartu su sprendimu dėl 2006 finansinių metų Europos Sąjungos bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šio sprendimo dalis, Švietimo, garso ir vaizdo bei kultūros vykdomosios įstaigos direktoriui, Tarybai, Komisijai, Teisingumo Teismui bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL L 78, 2006 3 15.

      (2)  OL C 274, 2007 11 15, p. 1.

      (3)  OL C 261, 2007 10 31, p. 32.

      (4)  OL C 107, 2004 4 30, p. 1.

      (5)  OL C 216, 2007 9 14, p. 3.

      (6)  OL C 309, 2007 12 19, p. 13.

      (7)  OL C 274, 2007 11 15, p. 130.

      (8)  OL L 248, 2002 9 16, p. 1.

      (9)  OL L 11, 2003 1 16, p. 1.

      (10)  OL L 297, 2004 9 22, p. 6.

      (11)  OL L 24, 2005 1 27, p. 35.


title: 2015 m. spalio 26 d. Komisijos sprendimas (ES) 2016/995 dėl valstybės pagalbos SA.24571-2009/C (ex C 1/09, ex NN 69/08), kurią Vengrija suteikė „MOL Nyrt“ (pranešta dokumentu Nr. C(2015) 7324) (Tekstas svarbus EEE)

text:
21.6.2016

               LT

               Europos Sąjungos oficialusis leidinys

               L 162/22

         KOMISIJOS SPRENDIMAS (ES) 2016/995
   2015 m. spalio 26 d.
   dėl valstybės pagalbos SA.24571-2009/C (ex C 1/09, ex NN 69/08), kurią Vengrija suteikė „MOL Nyrt“

         (pranešta dokumentu Nr. C(2015) 7324)

   (Tekstas autentiškas tik vengrų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies pirmą pastraipą,
   atsižvelgdama į Europos ekonominės erdvės susitarimą, ypač į jo 62 straipsnio 1 dalies a punktą,
   atsižvelgdama į sprendimą, kuriuo Komisija nusprendė pradėti Sutarties dėl Europos Sąjungos veikimo 108 straipsnio 2 dalyje nustatytą procedūrą dėl pagalbos priemonės SA.24571 (ex C 1/09, ex NN 69/08) (1),
   pakvietusi suinteresuotąsias šalis pateikti savo pastabas pagal minėtas nuostatas ir atsižvelgdama į jų pastabas,
   kadangi:
   1.   PAGRINDINIAI FAKTAI

   1.1.   Nagrinėjamos priemonės

               (1)

               Vengrijoje kalnakasybos veiklą reglamentuojančios bendros taisyklės nustatytos 1993 m. Kalnakasybos įstatyme (2) (toliau – Kalnakasybos įstatymas). Kalnakasybos įstatyme kalnakasybos veikla skirstoma pagal dvi skirtingas teisines priemones, kuriomis remiantis ji vykdoma: i) koncesiją (3) ir ii) leidimą (4). Abiem atvejais už mineralinių išteklių gavybą valstybei yra mokamas gavybos mokestis, kurį sudaro išgautų mineralinių iškasenų vertės procentinė dalis.

               (2)

               Kalnakasybos įstatyme nustatyta, kad leidimą gavusiai kalnakasybos įmonei nepradėjus gavybos veiklos per penkerius metus nuo leidimo išdavimo dienos, gavybos teisė atšaukiama. Tačiau pagal Kalnakasybos įstatymo 26/A skirsnio 5 dalį šis terminas gali būti pratęstas kalnakasybos institucijos ir žaliavų gavybos įmonės susitarimu. Tokiu atveju žaliavų gavybos įmonė moka didesnį mokestį nei taikytas teikiant prašymą, bet pradinį lygį viršijantį ne daugiau kaip 1,2 karto.

               (3)

               Vengrijos naftos ir dujų bendrovė (Magyar Olaj- és Gázipari Nyrt., toliau – MOL) gavo kelis angliavandenilių išteklių gavybos leidimus. Kadangi bendrovė MOL nepradėjo angliavandenilių išteklių gavybos per penkerius metus nuo leidimų išdavimo dienos, 2005 m. gruodžio 22 d. kompetentingas ministras ir bendrovė MOL sudarė susitarimą dėl pratęsimo (toliau – 2005 m. susitarimas). 2005 m. susitarime numatytas pratęsimo mokestis, apskaičiuojamas kiekvieniems metams iki 2020 m. taikant 12 % pradinį gavybos mokestį ir daugiklį, kurio dydis svyruoja nuo 1,020 iki 1,050.

               (4)

               Pagal Kalnakasybos įstatymo pakeitimą, įsigaliojusį 2008 m. sausio 8 d., angliavandenilių išteklių gavybos leidimų mokestis buvo padidintas nuo 12 % iki 30 % išgautų mineralinių iškasenų vertės (5) (toliau – Kalnakasybos įstatymo 2008 m. pakeitimas). Padidintas mokestis netaikytas subjektams, kurių gavybos leidimai buvo pratęsti anksčiau.

         1.2.   Oficialios tyrimo procedūros pradžia

               (5)

               2009 m. sausio 13 d. Komisija nusprendė pradėti Sutarties dėl Europos Sąjungos veikimo (6) (SESV) 108 straipsnio 2 dalyje numatytą oficialią tyrimo procedūrą dėl priemonių, kurių Vengrija ėmėsi ir kurios, kaip įtariama, yra valstybės pagalba bendrovei MOL. 2009 m. sausio 13 d. Komisijos sprendimas dėl bylos SA.24571 (ex C 1/09; ex NN 69/08) (toliau – sprendimas pradėti tyrimo procedūrą) 2009 m. kovo 28 d. paskelbtas Europos Sąjungos oficialiajame leidinyje
                   (7).

               (6)

               Sprendime pradėti tyrimo procedūrą Komisija išreiškė susirūpinimą, ar bendra Vengrijos veiksmų seka suteikė MOL atrankinį pranašumą. Veiksmų seką sudarė du elementai: 2005 m. susitarimas ir Kalnakasybos įstatymo 2008 m. pakeitimas. Preliminariu Komisijos vertinimu, Vengrijos valdžios institucijos bendrovei MOL sudarė geresnes sąlygas nei konkuruojančioms įmonėms, kurios vykdė veiklą pagal tą pačią leidimų sistemą.

         1.3.   Oficialios tyrimo procedūros pabaiga

               (7)

               Sprendime 2011/88/ES (8) dėl valstybės pagalbos SA.24571 (ex C 1/09; ex NN 69/08), kurią Vengrija suteikė bendrovei MOL (toliau – nagrinėjamas sprendimas), Komisija padarė išvadą, kad MOL palanki pagalbos priemonė, t. y. 2005 m. susitarimo ir Kalnakasybos įstatymo 2008 m. pakeitimo derinys yra su vidaus rinka nesuderinama valstybės pagalba, kaip apibrėžta SESV 107 straipsnio 1 dalyje. Komisija paprašė Vengrijos išieškoti pagalbą iš MOL, kad būtų atkurta iki pagalbos suteikimo rinkoje buvusi padėtis (9).

         1.4.   2013 m. lapkričio 12 d. Bendrojo Teismo sprendimas byloje MOL NYRT prieš Europos Komisiją, T-499/10

               (8)

               MOL apskundus nagrinėjamą sprendimą, Bendrasis Teismas 2013 m. lapkričio 12 d. sprendimu byloje T-499/10 (10) panaikino nagrinėjamą sprendimą dėl to, kad nebuvo nustatytas priemonės atrankumas.

               (9)

               Bendrasis Teismas padarė išvadą, kad 2005 m. susitarimas nebuvo atrankinis. Bendrasis Teismas nurodė, kad Vengrijos valdžios institucijų diskrecija leido joms užtikrinti vienodą požiūrį į kalnakasybos įmones panašioje situacijoje. Dėl to, Bendrojo Teismo manymu, jei vėliau su tokiu susitarimu nesusijusios sąlygos, nesudarančios valstybės pagalbos, pasikeičia taip, kad tokio susitarimo šalis įgyja pranašumą kitų panašaus susitarimo nesudariusių ūkio subjektų atžvilgiu, to nepakanka, kad susitarimas ir vėlesni su juo nesusijusių sąlygų pakeitimai būtų vertinami kaip valstybės pagalba.

         1.5.   2015 m. birželio 4 d. Europos Teisingumo Teismo sprendimas byloje Europos Komisija prieš MOL Nyrt, C-15/14 P

               (10)

               2015 m. birželio 4 d. sprendimu byloje C-15/14 P (11) Teisingumo Teismas patvirtino Bendrojo Teismo sprendimą panaikinti nagrinėjamą sprendimą.

               (11)

               Savo sprendimu Teisingumo Teismas patvirtino Bendrojo Teismo įvertinimą, kad 2005 m. susitarimo atrankinis pobūdis nebuvo įrodytas ir kad 2005 m. susitarimo ir Kalnakasybos įstatymo 2008 m. pakeitimo derinys nėra viena valstybės pagalbos priemonė, kaip tai suprantama pagal SESV 107 straipsnio 1 dalį.

               (12)

               Teisingumo Teismas pabrėžė, kad yra esminis skirtumas tarp atrankinio pobūdžio vertinimo, kai kalbama apie bendrąsias atleidimo nuo mokesčių ar mokesčių lengvatų sistemas, kuriomis iš esmės automatiškai suteikiama nauda, ir kai kalbama apie fakultatyviąsias nacionalinės teisės nuostatas, kuriomis įtvirtinami papildomi mokesčiai. Tais atvejais, kai valstybės vadžios institucijos nustato papildomus mokesčius, kad būtų užtikrintas vienodas požiūris į ūkio subjektus, vien aplinkybės, kad nacionalinės valdžios institucijos turi tam tikrą diskreciją, apibrėžtą įstatyme, o ne neribotą, negali pakakti atitinkamos sistemos atrankiniam pobūdžiui nustatyti.

               (13)

               Dėl minėtų priežasčių, kaip nurodė Teisingumo Teismas, ši byla išsiskiria iš atvejų, kai diskrecija yra susijusi su pranašumo vienam ūkio subjektui suteikimu (12).

               (14)

               Be to, Teisingumo Teismas nurodė, kad teisinis pagrindas, kuriuo remdamosi nacionalinės valdžios institucijos nustato papildomus mokesčius, kad būtų užtikrintas vienodas požiūris į ūkio subjektus, galėtų būti laikomas atrankiniu tik tokiu atveju, jei nacionalinės valdžios institucijos įgyvendintų savo diskreciją taip, kad be objektyvių priežasčių suteiktų pranašumą tam tikriems ūkio subjektams.

               (15)

               Teisingumo Teismas pažymėjo, kad šioje byloje nebuvo jokių įrodymų, kad Vengrijos valdžios institucijos, pratęsdamos leidimą eksploatuoti ir naudodamosi turima kompetencija padidinti gavybos mokestį, MOL suteikė nepagrįstą pranašumą (13).

               (16)

               Dėl to Teisingumo Teismas padarė išvadą, kad nagrinėjamu atveju susitarimus dėl pratęsimo reglamentuojantis teisinis pagrindas negali būti laikomas atrankiniu.

               (17)

               Dėl bendros veiksmų sekos, sudarančios vieną valstybės pagalbos priemonę, Teisingumo Teismas pateikė nuorodą į teismų praktiką, nurodydamas, kad vieną valstybės pagalbos priemonę gali sudaryti keli elementai, jei, atsižvelgiant į jų laiką, tikslą ir įmonės padėtį šių elementų intervencijos metu, ryšys tarp šių elementų yra toks glaudus, kad jų neįmanoma atskirti (14).

               (18)

               Vis dėlto nagrinėjamu atveju Teisingumo Teismas pabrėžė, kad gavybos mokesčių padidinimas, įsigaliojęs 2008 m., buvo priimtas atsižvelgus į išaugusias žalios naftos kainas pasaulinėje rinkoje, t. y. valstybė objektyviai pagrįstai įgyvendino savo teisę priimti teisės aktus pasikeitus situacijai rinkoje. Be to, nebuvo jokių požymių, kad 2005 m. susitarimas buvo sudarytas numatant 2008 m. pakeitimą (15).

               (19)

               Todėl Teisingumo Teismas padarė išvadą, kad tarp 2005 m. susitarimo ir Kalnakasybos įstatymo 2008 m. pakeitimo nebuvo jokio chronologinio ir (arba) funkcinio ryšio, kuris leistų juos aiškinti kaip vieną valstybės pagalbos priemonę.

         2.   PROCEDŪRA

               (20)

               Atsižvelgiant į tai, kad Teismas panaikino nagrinėjamą sprendimą, oficiali tyrimo procedūra tęsiama. Iš tiesų, nei Bendrasis Teismas, nei Teisingumo Teismas neišreiškė nuomonės, kad nagrinėjamu atveju sprendimas pradėti procedūrą yra klaida. Todėl Komisija, pataisydama ES teismų nustatytus trūkumus, turi priimti galutinį sprendimą.

         3.   VERTINIMAS

               (21)

               Pagal SESV 107 straipsnio 1 dalį valstybės narės arba iš jos valstybinių išteklių bet kokia forma suteikta pagalba, kuri, palaikydama tam tikras įmones arba tam tikrų prekių gamybą, iškraipo konkurenciją arba gali ją iškraipyti, yra nesuderinama su vidaus rinka, kai ji daro įtaką valstybių narių tarpusavio prekybai. Šios sąlygos yra kumuliacinės. Jei viena iš jų nėra įvykdyta, nagrinėjama priemonė negali būti laikoma valstybės pagalba, kaip apibrėžta SESV 107 straipsnio 1 dalyje.

               (22)

               Atsižvelgiant į šio atvejo aplinkybes, reikia nustatyti atrankumo sąlygos vertinimo ribas.

         3.1.   Atrankumas

               (23)

               Priemonė laikoma valstybės pagalba, jeigu ji yra speciali arba atrankinė tuo, kad ja remiamos tik tam tikros įmonės arba tam tikrų prekių gamyba.

               (24)

               Kaip nurodyta 12 ir 13 konstatuojamosiose dalyse, Kalnakasybos įstatymo 26/A skirsnio 5 dalis nesudaro bendros tam tikrų įmonių atleidimo nuo mokesčių ar mokesčių lengvatų taikymo joms sistemos. Priešingai, ji leidžia Vengrijos valdžios institucijoms nustatyti didesnį gavybos leidimo pratęsimo mokestį. Tokie patys terminai ir sąlygos yra taikomi visiems ūkio subjektams, kurių faktinė ir teisinė padėtis yra panaši.

               (25)

               Kaip nurodyta 14 ir15 konstatuojamosiose dalyse, nebuvo jokių įrodymų, kad Vengrijos valdžios institucijos MOL suteikė nepagrįstą pranašumą, palyginti su kitais ūkio subjektais, galėjusiais būti panašioje situacijoje. To, kad Vengrijos valdžios institucijos turi tam tikrą diskreciją, apibrėžtą įstatyme, bet ne neribotą, nustatyti pratęsimo mokestį, negali pakakti teisinio pagrindo, nurodyto Kalnakasybos įstatymo 26/A skirsnio 5 dalyje, atrankiniam pobūdžiui nustatyti.

               (26)

               Dėl bendro 2005 m. susitarimo ir Kalnakasybos įstatymo 2008 m. pakeitimo, Komisija pažymi, kad pagal Teisingumo Teismo praktiką vieną valstybės pagalbos priemonę gali sudaryti keli elementai, jei, atsižvelgiant į jų laiką, tikslą ir įmonės padėtį šių elementų intervencijos metu, ryšys tarp šių elementų yra toks glaudus, kad jų neįmanoma atskirti (16).

               (27)

               Tačiau šiuo atveju, kaip aprašyta 18 konstatuojamojoje dalyje, nėra jokių įrodymų, kad Vengrija pasirašė 2005 m. susitarimą, tuo pačiu metu numatydama vėliau padidinti mokestį rinkoje tuo metu jau veikusių ūkio subjektų ar naujų jos dalyvių nenaudai. Gavybos mokesčiai Kalnakasybos įstatymo 2008 m. pakeitimu buvo padidinti, atsižvelgus į išaugusias kainas pasaulinėje rinkoje.

               (28)

               Todėl, kaip aprašyta 19 konstatuojamojoje dalyje, kadangi nėra jokio chronologinio ar funkcinio ryšio tarp 2005 m. susitarimo ir Kalnakasybos įstatymo 2008 m. pakeitimo, jie negali būti aiškinami kaip sudarantys vieną bendrą pagalbos priemonę.

         3.2.   Vertinimo išvada

               (29)

               Remdamasi išdėstytu vertinimu, Komisija daro išvadą, kad Vengrijos veiksmų seka, t. y. 2005 m. susitarimas dėl pratęsimo ir paskesnis Kalnakasybos įstatymo pakeitimas, nebuvo atrankinio pobūdžio MOL atžvilgiu.

               (30)

               Kadangi veiksmų seka, sudaryta iš 2005 m. susitarimo ir paskesnio Kalnakasybos įstatymo pakeitimo, nėra atrankinio pobūdžio, nėra būtina įvertinti, ar tenkinamos kitos valstybės pagalbos sąlygos pagal SESV 107 straipsnio 1 dalį.

         4.   IŠVADA

               (31)

               Atsižvelgiant į tai, kas išdėstyta pirmiau, tariamos pagalbos, dėl kurios ir buvo priimtas sprendimas pradėti procedūrą, pakartotinis įvertinimas leidžia daryti išvadą, kad nagrinėta MOL taikyta priemonė, t. y. 2005 m. susitarimo ir Kalnakasybos įstatymo 2008 m. pakeitimo derinys, negali būti laikoma valstybės pagalba pagal SESV 107 straipsnio 1 dalį.

         PRIĖMĖ ŠĮ SPRENDIMĄ
   1 straipsnis
   Nustatyto gavybos mokesčio, apibrėžto 2005 m. gruodžio 22 d. Vengrijos valstybės ir „MOL Nyrt“ susitarime dėl pratęsimo, ir paskesnių 1993 m. Kalnakasybos įstatymo Nr. XLVIII pakeitimų derinys nelaikomas valstybės pagalba „MOL Nyrt“ pagal SESV 107 straipsnio 1 dalį.
   2 straipsnis
   Šis sprendimas skirtas Vengrijai.

      Priimta Briuselyje 2015 m. spalio 26 d.

            Komisijos vardu

         Margrethe VESTAGER

            Komisijos narė

      (1)  OL C 74, 2009 3 28, p. 63.

      (2)  1993. évi XLVIII. Törvény a bányászatról (1993 m. Kalnakasybos įstatymas Nr. XLVIII).

      (3)  Koncesijos yra susijusios su vadinamosiomis uždaromis teritorijomis, gausiomis mineralinių iškasenų ir labai vertingomis. Koncesijos teisę atviro konkurso laimėtojui suteikia kompetentinga nacionalinė valdžios institucija.

      (4)  Leidimai yra susiję su vadinamosiomis atviromis teritorijomis, kuriose, kaip manoma, ne taip gausu mineralinių iškasenų ir kurios nėra tokios vertingos. Nacionalinė kompetentinga valdžios institucija negali atsisakyti išduoti leidimo, jei pareiškėjas įvykdo įstatymu nustatytas sąlygas.

      (5)  Šis padidinimas taikytas gavybos vietoms, kuriose gavyba pradėta nuo 1998 m. sausio 1 d. iki 2008 m. sausio 1 d.

      (6)  OL C 115, 2008 5 9, p. 92.

      (7)  Žr. 1 išnašą.

      (8)  2010 m. birželio 9 d. Komisijos sprendimas 2011/88/ES dėl valstybės pagalbos C 1/09 (ex NN 69/08), kurią Vengrija suteikė bendrovei MOL Nyrt (OL L 34, 2011 2 9, p. 55).

      (9)  Grąžintina suma buvo 28 444,7 mln. HUF už 2008 m. ir 1 942,1 mln. HUF už 2009 m. Dėl 2010 m. jau atliktų gavybos mokesčio mokėjimų – Vengrija turėjo apskaičiuoti grąžintiną sumą taip pat kaip už 2008 m. ir 2009 m. ir ją išieškoti, kol priemonė bus panaikinta.

      (10)  Byla T-499/10 MOL prieš Europos Komisiją, ES:T:2013:592.

      (11)  Byla C-15/14 P, Komisija prieš MOL, ES:C:2015:362.

      (12)  Sprendimas byloje C-15/14 P; žr. 11 išnašą; 64, 65 ir 69 punktai.

      (13)  Sprendimas byloje C-15/14 P; žr. 11 išnašą; 66 ir 69 punktai.

      (14)  Sprendimas byloje C-15/14 P; žr. 11 išnašą; 92 punktas.

      (15)  Sprendimas byloje C-15/14 P; žr. 11 išnašą; 96 ir 98 punktai.

      (16)  Sujungtos bylos C-399/10 P ir C-401/10 P Bouygues ir Bouygues Télécom prieš Komisiją ir kt., ES:C:2013:175, 103 ir 104 punktai.


title: 2014/721/ES: 2014 m. spalio 13 d. Tarybos sprendimas dėl pozicijos, kurios turi būti laikomasi Europos Sąjungos vardu Komitete dėl viešųjų pirkimų dėl Naujosios Zelandijos prisijungimo prie peržiūrėtos Sutarties dėl viešųjų pirkimų

text:
18.10.2014

               LT

               Europos Sąjungos oficialusis leidinys

               L 300/53

         TARYBOS SPRENDIMAS
   2014 m. spalio 13 d.
   dėl pozicijos, kurios turi būti laikomasi Europos Sąjungos vardu Komitete dėl viešųjų pirkimų dėl Naujosios Zelandijos prisijungimo prie peržiūrėtos Sutarties dėl viešųjų pirkimų

      (2014/721/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veiki;lmo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               2012 m. rugsėjo 28 d. Naujoji Zelandija pateikė prašymą dėl prisijungimo prie peržiūrėtos Sutarties dėl viešųjų pirkimų (toliau – peržiūrėta SVP);

               (2)

               Naujosios Zelandijos įsipareigojimai dėl taikymo srities yra išdėstyti jos galutiniame pasiūlyme, kuris 2014 m. liepos 21 d. buvo pateiktas peržiūrėtos SVP Šalims;

               (3)

               nors Naujosios Zelandijos pasiūlymas yra plačios apimties, jame numatyta taikymo sritis nėra visa apimanti. Todėl tikslinga nustatyti tam tikras konkrečiai Naujajai Zelandijai taikytinas išimtis dėl Sąjungos nustatytos taikymo srities. Šio sprendimo priede nurodytos konkrečios išimtys taps Naujosios Zelandijos prisijungimo prie peržiūrėtos SVP sąlygų dalimi ir atsispindės Komiteto dėl viešųjų pirkimų (toliau – SVP komitetas) priimtame sprendime dėl Naujosios Zelandijos prisijungimo;

               (4)

               tikimasi, kad Naujosios Zelandijos prisijungimas prie peržiūrėtos SVP bus teigiamas įnašas dar labiau atveriant viešųjų pirkimų rinkas tarptautiniu mastu;

               (5)

               SVP XXII straipsnio 2 dalyje nustatyta, kad bet kuri PPO narė gali prisijungti prie peržiūrėtos SVP tokiomis sąlygomis, dėl kurių ji susitaria su sutarties Šalimis; šios sąlygos nustatomos peržiūrėtos SVP komiteto sprendimu;

               (6)

               todėl būtina nustatyti poziciją dėl Naujosios Zelandijos prisijungimo, kurios Sąjungos vardu turi būti laikomasi SVP komitete,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi Komitete dėl viešųjų pirkimų, yra pritarti Naujosios Zelandijos prisijungimui prie peržiūrėtos Sutarties dėl viešųjų pirkimų šio sprendimo priede išdėstytomis konkrečiomis prisijungimo sąlygomis.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 13 d.

            Tarybos vardu

            Pirmininkas

         M. MARTINA

      PRIEDAS
      ES SĄLYGOS DĖL NAUJOSIOS ZELANDIJOS PRISIJUNGIMO PRIE PERŽIŪRĖOS SVP (1)

      Naujajai Zelandijai prisijungus prie peržiūrėtos Sutarties dėl viešųjų pirkimų, Europos Sąjungos atveju I priedėlio 1 priedo 2 skirsnio („ES valstybių narių centrinės valdžios perkančiosios organizacijos“) 3 punktas išdėstomas taip:

                     „3.

                     Jungtinių Valstijų, Kanados, Japonijos, Honkongo (Kinija), Singapūro, Korėjos, Armėnijos, taip pat Taivano, Penghu, Kinmeno ir Macu ir atskirosios muitų teritorijos ir Naujosios Zelandijos prekėms, paslaugoms, prekių tiekėjams ir paslaugų teikėjams yra atviri toliau išvardytų centrinės valdžios perkančiųjų organizacijų, kurios nėra pažymėtos žvaigždute, viešieji pirkimai.“

      Naujajai Zelandijai prisijungus prie peržiūrėtos Sutarties dėl viešųjų pirkimų, Europos Sąjungos atveju I priedėlio 2 priedo 1 pastaba po e punkto papildoma šiais punktais:

                  „f.

                  vietinės valdžios perkančiųjų organizacijų (administracinių vienetų, klasifikuojamų NUTS 3, ir mažesnių administracinių vienetų, kaip nurodyta Europos Parlamento ir Tarybos reglamente (EB) Nr. 1059/2003 (2) su pakeitimais) vykdomiems viešiesiems pirkimams, kai prekės, paslaugos, prekių tiekėjai ir paslaugų teikėjai yra iš Naujosios Zelandijos;

                  g.

                  administracinių vienetų, klasifikuojamų NUTS 1 ir NUTS 2, kaip nurodyta Reglamente (EB) Nr. 1059/2003 su pakeitimais, perkančiųjų organizacijų vykdomiems viešiesiems pirkimams, kai prekės, paslaugos, prekių tiekėjai ir paslaugų teikėjai yra iš Naujosios Zelandijos, išskyrus atvejus, kai jų vykdomiems viešiesiems pirkimams taikomas ES įsipareigojimų sąrašo 3 priedas.“

            Naujajai Zelandijai prisijungus prie peržiūrėtos Sutarties dėl viešųjų pirkimų, Europos Sąjungos atveju I priedėlio 3 priedo 6 pastaba po n punkto papildoma šiais punktais:

                  „o.

                  perkančiųjų subjektų, vykdančių veiklą geriamojo vandens gavybos, perdavimo ar tiekimo srityje pagal šį priedą, viešiesiems pirkimams iš Naujosios Zelandijos prekių tiekėjų ir paslaugų teikėjų;

                  p.

                  perkančiųjų subjektų, vykdančių veiklą su oro uosto įrenginiais susijusioje srityje pagal šį priedą, viešiesiems pirkimams, kai prekės, prekių tiekėjai ir paslaugų teikėjai yra iš Naujosios Zelandijos;

                  q.

                  perkančiųjų subjektų, vykdančių veiklą jūrų ir vidaus vandenų uostų arba su kitais terminalų įrenginiais susijusioje srityje pagal šį priedą, viešiesiems pirkimams, kai prekės, paslaugos ir paslaugų teikėjai yra iš Naujosios Zelandijos;

                  r.

                  regioninių ir vietinių perkančiųjų organizacijų, vykdančių veiklą šiame priede nurodytose srityse, viešiesiems pirkimams, kai prekės, paslaugos ir paslaugų teikėjai yra iš Naujosios Zelandijos, išskyrus administracinių vienetų, klasifikuojamų NUTS 1 ir NUTS 2, kaip nurodyta Reglamente (EB) Nr. 1059/2003 su pakeitimais, ir vykdančių veiklą miesto geležinkelių, automatinių sistemų, tramvajų, troleibusų, autobusų arba funikulierių transporto srityje, viešuosius pirkimus.“

         (1)  Peržiūrėtos SVP Šalių taikymo srities įsipareigojimų sąrašų numeracija, pritarus SVP Šalims, buvo pakeista PPO sekretoriato. Numeracija naudojama šiame priede atitinka vėliausios patvirtintos peržiūrėtos SVP Šalių taikymo srities įsipareigojimų sąrašų kopijos numeraciją, kurią PPO perdavė peržiūrėtos SVP Šalims oficialiu pranešimu, kurį galima rasti http://www.wto.org/english/tratop_e/gproc_e/gp_app_agree_e.htm#revisedGPA. Peržiūrėtos SVP Šalių taikymo srities įsipareigojimų sąrašų numeracija, paskelbta OL L 68, 2014 3 7, p. 2, nebegalioja.

         (2)  2003 m. gegužės 26 d. Europos Parlamento ir Tarybos reglamentas (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (OL L 154, 2003 6 21, p. 1).